**ภารกิจอำนาจหน้าที่ของสำนักปลัดเทศบาล**



**นายพรวินทร์ หิรัญจิรพัฒน์**

 **ตำแหน่ง หัวหน้าสำนักปลัดเทศบาล (นักบริหารงานทั่วไป ระดับต้น)**

 **องค์ความรู้ในหน้าที่ความรับผิดชอบ**

 (1) การบริหารจัดการส่วนราชการ : การบังคับบัญชา ควบคุมดูแล การสั่งการ การอนุมัติ การอนุญาต ในการปฏิบัติราชการของพนักงานเทศบาล ลูกจ้างประจำและพนักงานจ้างในสังกัดสำนักปลัดเทศบาล ประกอบด้วย 2 ฝ่าย ได้แก่ (1) ฝ่ายอำนวยการ ประกอบด้วย งานธุรการ งานการเจ้าหน้าที่ งานวิชาการและแผนงาน งานจัดทำงบประมาณ งานนิติการ และงานเทศกิจ (2) ฝ่ายปกครอง ประกอบด้วย งานทะเบียนราษฎร งานป้องกันและบรรเทาสาธารณภัย งานรักษาความสงบเรียบร้อย งานสวัสดิการสังคม งานประชาสัมพันธ์ งานส่งเสริมการท่องเที่ยว และงานทะเบียนพาณิชย์ ให้เป็นตามแนวนโยบายการบริหาราชการของนายกเทศมนตรีและปลัดเทศบาลกำหนด

 (2) การบริหารจัดการการให้บริการประชาชน : เป็นผู้ช่วยนายทะเบียนท้องถิ่นเทศบาลตำบลนางบวช และรักษาราชการแทนนายทะเบียนท้องถิ่นเทศบาล ในกรณีที่ไม่อยู่หรืออยู่แต่ไม่อาจปฏิบัติหน้าที่ได้

 (3) การบริหารจัดการในงานจัดทำงบประมาณ : การจัดทำงบประมาณรายจ่ายประจำปี และงบประมาณรายจ่ายเพิ่มเติม ตามที่กฎหมาย ระเบียบและหนังสือสั่งการกำหนดตามที่เจ้าหน้าที่งบประมาณกำหนด

 (4) การบริหารจัดการด้านการประเมินประสิทธิภาพการปฏิบัติราชการของ อปท. : การควบคุมกำกับดูแลในการจัดเตรียมข้อมูลและการตีความวินิจฉัยประเด็นตัวชี้วัดสำหรับการตรวจประเมินประสิทธิภาพการปฏิบัติราชการ ขององค์กรปกครองส่วนท้องถิ่นประจำปี

 (5) การบริหารจัดการด้านงานสารบรรณ : การจัดทำข้อมูลเอกสารสำหรับการดำเนินงานของเลขานุการสภาเทศบาลตำบลนางบวช

 (6) การบริหารจัดการด้านระบบเทคโนโลยีสารสนเทศ : การควบคุมดูแลการบันทึกข้อมูลในระบบสารสนเทศของกรมส่งเสริการปกครองท้องถิ่นและหน่วยงานภาครัฐอื่นที่เกี่ยวข้อง

 (6.1) กรมส่งเสริมการปกครองท้องถิ่น

 1) ระบบข้อมูลกลาง อปท.(INFO)

 2) ระบบสารสนเทศเพื่อการวางแผนและประเมินผลของ อปท.(e-Plan) “ระบบข้อมูลแผนพัฒนา 3 ปี”

 3) ระบบบันทึกบัญชีของ อปท.(e-LAAS) “ระบบงบประมาณ”

 4) ระบบศูนย์ข้อมูลการเลือกตั้งสำหรับผู้บริหาร สมาชิกสภาท้องถิ่นและทะเบียนของ อปท.(ELE)

 5) ระบบบันทึกข้อมูลอัตรากำลังของ อปท.(CMSS)

 6) ระบบข้อมูลบำเหน็จบำนาญข้าราชการส่วนท้องถิ่น

 (6.2) สำนักงานหลักประกันสุขภาพแห่งชาติ(สปสช.) : ระบบสิทธิเบิกจ่ายตรงข้าราชการส่วนท้องถิ่น “ข้อมูลด้านบุคลากร”

 (6.3) สำนักงานนโยบายและแผนพลังงาน กระทรวงพลังงาน : ระบบรายงานตามโครงการลดการใช้ พลังงานในภาคราชการ(e-report.enery.go.th)